TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**143/2018. (V.31.) Kt. számú**

**határozata**

**A Rojkó-Med Kft-vel kötött feladat-ellátási szerződéshez szükséges vagyoni biztosíték összegének elfogadása**

Tiszavasvári Város Önkormányzata Képviselő-testülete „**A Rojkó-Med Kft-vel kötött feladat-ellátási szerződéshez szükséges vagyoni biztosíték összegének elfogadása”** című előterjesztést megtárgyalta, és az alábbi határozatot hozza:

1.1 Kinyilatkozza, hogy a **Nemzeti Egészségbiztosítási Alapkezelő által – az ETO3231/10417-8/2018. iktatószámú tájékoztatásában közölt – 8.334.625 Ft. összegben megállapított vagyoni biztosíték mértékétől** a vonatkozó jogszabályi rendelkezések által **megengedett 20 %-os határon belül el kíván térni, így a vagyoni biztosíték mértékét 8.302.320 Ft. összegben tartja fenn, ezáltal nem kívánja a jelenleg érvényes feladat-ellátási szerződést módosítani.**

**1.2 Fenti döntés indokai:**

**Az egészségügyi ellátórendszer fejlesztéséről szóló 2006. évi CXXXII. törvény 2/D. §** (1) bekezdése alapján az egészségügyi ellátási szerződés alapján ellátást nyújtó **egészségügyi szolgáltató** **köteles vagyoni biztosítékot adni**. A **vagyoni biztosíték módját és mértékét az egészségügyi ellátási szerződés tartalmazza**.

Az egészségügyi ellátórendszer fejlesztéséről szóló 2006. évi CXXXII. törvény végrehajtásáról szóló 337/2008. (XII. 30.) Korm. rendelet 2/A. §(1) bekezdése alapján a Tv. 2/D. §-a szerinti **vagyoni biztosíték mértékét a NEAK határozza meg,** azzal, hogy a vagyoni biztosíték mértéke az ellátási szerződés megkötésének évét megelőző finanszírozási évben az átvállalt feladathoz kapcsolódó, szakmánkénti kapacitás egy egységére jutó országos átlagfinanszírozás alapján az átvállalt kapacitásra jutó negyedéves bevétel nagyságától legfeljebb 20%-ban térhet el.

A vagyoni biztosíték mértéke a **NEAK által 2017. évben meghatározásra került, a 2016. évi adatok alapján.** A Képviselő-testület 211/2017. (VIII.11.) Kt. számú határozatában úgy döntött, hogy a NEAK által megállapított vagyoni biztosíték mértékétől nem kíván eltérni, és az **8.302.320 Ft. összegben rögzítésre került a szerződésben.**

A feladat-ellátási szerződés több alkalommal módosításra került, **az utolsó**, módosításokkal egységes szerkezetbe foglalt szerződést **a felek - a Képviselő-testület a 3/2018. (I.25.) Kt. számú határozata alapján – 2018. január 29. napján írták alá.** Erre tekintettel a **2018. évben történő szerződéskötéshez** a vagyoni biztosíték összegét a 2017. finanszírozási év alapján kell megállapítania a hatóságnak.

A **NEAK által** így – a 2017. évi adatok alapján - közölt összeg **8.334.625 Ft.,** melyről az **írásbeli tájékoztatás 2018. május 28. napján érkezett meg**. Ebben a hatóság arról is tájékoztatott, hogy **a jelenleg érvényes szerződésben elfogadott összeg a finanszírozási szerződés megkötéséhez megfelelő**, ugyanis a jogszabály által megengedett **20 %-os mértéken belül van az eltérés nagysága.**

Tekintettel arra, hogy amennyiben a biztosíték mértéke a NEAK által meghatározott 8.334.625 Ft. összegben kerülne meghatározásra, az maga után vonná a szerződés módosítását, valamint arról közbeszerzési tájékoztató hirdetmény közzétételét, amelynek díja többszöröse a jelenleg érvényes és az újonnan megállapított vagyoni biztosíték különbözetének.

2. Felkéri a polgármestert, hogy a döntésről tájékoztassa a Rojkó-Med Kft. ügyvezetőjét, valamint a Nemzeti Egészségbiztosítási Alapkezelőt.

**Határidő:** azonnal **Felelős:** Sipos Ibolya általános helyettesítéssel megbízott alpolgármester

**Sipos Ibolya Badics Ildikó**

**általános helyettesítéssel jegyző**

**megbízott alpolgármester**